Тодор Диев
Тодор Диев е български футболист, нападател. Един от най-добрите играчи в историята на Спартак (Пловдив). На негово име е кръстен клубният стадион в Пловдив.

Кариера 
Играе в Спартак (Пловдив) от 1950 до 1952 г. и от 1953 до 1966 г., в Спартак (София) през 1952 – 1953 г. Шампион през 1963, носител на купата на страната през 1958 и вицешампион през 1962 г. Голмайстор на шампионата – през 1955 г. с 13 гола, 1962 с 23 гола и през 1963 с 26 гола. В „А“ група изиграва общо 308 мача и отбелязва 146 гола. В евротурнирите за Спартак (Пд) има 6 мача и 1 гол (4 мача с 1 гол в КЕШ и 2 мача за купата на УЕФА).

В националния отбор дебютира на 13 ноември 1955 г. срещу Чехословакия 3:0 в София, а последния му мач е на 27 октомври 1965 г. срещу Белгия 0:5 в Брюксел. Има изиграни 55 мача и отбелязани 16 гола. Участва на СП-1962 в Чили (играе срещу Аржентина) и ОП-1956 (бронзов медалист). „Заслужил майстор на спорта“ от 1961 г., когато е награден със златен „Орден на труда“. Автор на гол срещу Бразилия на стадион „Морумби“ през 1958 г., когато му предлагат трансфер в страната на кафето. Мощен и бърз, той помита всичко по пътя си по дясното крило, отличен реализатор. Включен в идеалния отбор на България на 30-летието 1944 – 1974 г.

Успехи

Отборни 
Спартак (Пловдив)
 „А“ група (1); 1962/63
 Купа на Съветската армия (1): 1958

Индивидуални 
 Голмайстор на „А“ група (3): 1955 (13 гола), 1962 (23 гола), 1963 (26 гола)

Източници 

 Евтимов П. „Ехо от стадиона“, изд. „Народна младеж“, 1978

Български футболисти
Почетни граждани на Пловдив
Български олимпийски медалисти
Футболисти на Спартак (Пловдив)
Футболисти на Спартак (София)